Aaron Swartz

Rhaglennydd cyfrifiadurol, awdur, archifydd, trefnydd gwleidyddol, ac ymgyrchydd rhyngrwyd o'r Unol Daleithiau oedd Aaron H. Swartz (8 Tachwedd 1986 – 11 Ionawr 2013).

Roedd Swartz yn aelod o'r RSS-DEV Working Group a gyd-ysgrifennodd y fanyleb "RSS 1.0" ac adeiladodd y fframwaith gwefan web.py a phensaernïaeth yr Open Library.  Adeiladodd Swartz Infogami, cwmni a gyfunodd â Reddit. Canolbwyntiodd Swartz hefyd ar gymdeithaseg, ymwybyddiaeth ddinesig, a gweithredaeth wleidyddol. Yn 2010 roedd yn aelod o Ganolfan Moeseg Prifysgol Harvard. Cyd-sefydlodd y grŵp ar-lein Demand Progress (a adnabyddir am ei ymgyrch yn erbyn SOPA) ac yn ddiweddarach gweithiodd gyda'r grwpiau gweithredol Rootstrikers ac Avaaz.

Ar 6 Ionawr 2011, cafodd Swartz ei arestio mewn cysylltiad â llwytho i lawr erthyglau academaidd o JSTOR yn systematig, a ddaeth yn destun ymchwiliad ffederal. Roedd Swartz yn feirniadol o bolisi JSTOR o godi pris am gael mynediad i erthyglau ac yn talu'r cyhoeddwyr yn lle'r awduron. Roedd ffïoedd JSTOR yn cyfyngu ar fynediad i waith a gyhoeddwyd gan golegau a phrifysgolion yr Unol Daleithiau.

Ar 11 Ionawr 2013 cymerodd Swartz fywyd ei hunan yn ei randy yn Crown Heights, Brooklyn, trwy grogi.

 Cyfeiriadau 

 Dolenni allanol 



Categori:Genedigaethau 1986
Categori:Hacwyr
Categori:Marwolaethau 2013
Categori:Pobl fu farw trwy grogi
Categori:Pobl fu farw trwy hunanladdiad
Categori:Pobl o Illinois
Categori:Rhaglenwyr cyfrifiadurol o'r Unol Daleithiau
Categori:Ymgyrchwyr o'r Unol Daleithiau